ఇప్పట్లో తగ్గింపు ఉండదంటున్న కోటక్, నోమురాన్యూఢిల్లీ : భారతీయ రిజర్వ్ బ్యాంక్ (ఆర్బిఐ) గవర్నర్ ఉర్జిత్ పటేల్ సారథ్యంలోని ఐదుగురు సభ్యుల ద్రవ్య విధాన కమిటీ (ఎంపిసి) రేట్ల కోత విషయంలో ఆచితూచి అడుగేయాలని నిర్ణయించిందా...? అవుననే అంటున్నాయి పరిశోధన, బ్రోకరేజి సంస్థలు.  ఈ నెల నాలుగో తేదీన ప్రకటించిన ద్రవ్యవిధానంలో ఆర్బిఐ కీలక రెపో రేటును యథాతథంగా ఉంచింది. ఆ తర్వాత ఆర్బిఐ విడుదల చేసిన ఎంపిసి సమావేశం తీర్మానాలను పరిశీలిస్తే రేట్ల కోత విషయంలో జాగ్రత్తగా వ్యవహరించాలన్న సంకేతం వెలువడుతోందని ఆర్థిక రంగం తీరుతెన్నులను అధ్యయనం చేసే కోటక్ ఎకనామిక్ రీసెర్చ్, అంతర్జాతీయ బ్రోకరేజి సంస్థ నోమురా అంటున్నాయి.అంతే కాదు, ఎంపిసి తీర్మానాలను పరిశీలిస్తే సమీప భవిష్యత్తులో రేట్ల కోత ఉండకపోవచ్చునన్న సంకేతం కూడా నర్మగర్భంగా ఉన్నట్టు చెబుతున్నాయి. రానున్న కాలంలో ద్రవ్యోల్బణం పెరిగే ఆస్కారం ఉండడంతో పాటు ప్రభుత్వం నిర్దేశిత విత్తలక్ష్యాలు సాధించలేని పరిస్థితి కనిపిస్తున్నందున రేట్ల కోతపై ఆచితూచి అడుగేయాలని కూడా ఎంపిసి నిర్ణయించిందని కోటక్ పేర్కొంది. దేశీయ ఆర్థిక వ్యవస్థపై అంతర్జాతీయ మార్కెట్లలోని ఆటుపోట్ల ప్రభావం, బలహీనమైన రికవరీ, ఫ్యాక్టరీలు పూర్తి స్థాయి సామర్థ్యాలు వినియోగించుకోలేని వాతావరణం, కార్పొరేట్ల రుణ భారం, బ్యాంకింగ్ రంగంపై మొండి బకాయిల ఒత్తిడి, వృద్ధికి ఆటంకంగా నిలుస్తున్న వ్యవస్థాపరమైన అంశాలు కూడా ఎంపిసి ఈ నిర్ణయానికి వచ్చేందుకు దోహదకారి అయినట్టు కోటక్ తెలిపింది.ద్రవ్యోల్బణమే బూచి...క్యు2 వృద్ధి గణాంకాలు ఆశ్చర్యకరంగా ఉంటే తప్పితే ఎంపిసి వైఖరిలో మార్పునకు ఆస్కారం లేనట్టేనని నోమురా తేల్చిచెప్పింది. ఆర్థిక రంగంలో క్షీణత కనిష్ఠ దశకు వచ్చినప్పటికీ ద్రవ్యోల్బణం నిర్దేశిత పరిధి నాలుగు శాతం కన్నా పైనే ఉండవచ్చునంటూ ఇలాంటి వాతావరణంలో డిసెంబరు విధానంలో కూడా రేట్ల కోత ఉండకపోవచ్చునని పేర్కొంది. అక్టోబరులో రిటైల్ ద్రవ్యోల్బణం మూడు శాతం కన్నా దిగువకు వచ్చే ఆస్కారం ఉన్నప్పటికీ ఆహార వస్తువుల ధరలే అందుకు కీలకంగా నిలుస్తాయి గనుక ఇతర విభాగాల నుంచి వచ్చే ఒత్తిడుల కారణంగా స్థూల ద్రవ్యోల్బణం నాలుగు శాతం కన్నా పైనే ఉండవచ్చునని అంచనా వేసింది. ఎంపిసి సభ్యుల్లో రవీంద్ర ధోలాకియా ఎప్పటివలెనే రేట్ల కోతకు, మైకేల్ పాత్రా తటస్థ వైఖరికి ఓటు వేసే ఆస్కారం ఉన్నదని, మిగతా నలుగురు సభ్యులు రేట్లపై నిర్ణయం విషయంలో ఆర్థిక రంగంలో వృద్ధి ధోరణులను కొలమానంగా తీసుకుంటారని ఆ నివేదిక తెలిపింది. వాస్తవిక వడ్డీరేట్లు చాలా ఎక్కువగా ఉన్నందు వల్ల ఇప్పటికీ 0.4 శాతం మేరకు రెపో రేటు తగ్గించేందుకు వెసులుబాటు ఉన్నట్టు ధోలాకియా అభిప్రాయపడుతుండగా రేట్ల విషయంలో తటస్థ వైఖరికి మద్దతు ఇస్తున్న  పాత్రా మాత్రం అవసరం అయితే రెపో రేటు పెంచేందుకు కూడా ఎంపిసి సిద్ధంగా ఉండాలని భావిస్తున్నట్టు ఆ నివేదిక తెలిపింది. ఈ అంశాలన్నీ పరిగణనలోకి తీసుకుంటే డిసెంబరులో కూడా రేట్ల తగ్గింపు అనుమానాస్పదమేనన్న అభిప్రాయం ఆ నివేదిక వ్యక్తం చేసింది.విదేశీ మారక నిల్వలు పర్వాలేదు...భారత ప్రభుత్వం వద్ద ప్రస్తుతం ఉన్న విదేశీ మారకం నిల్వలు విదేశాల నుంచి అనూహ్యంగా ఎదురయ్యే ఎలాంటి  ముప్పునైనా తట్టుకునేందుకు సరిపోతాయని అంతర్జాతీయ ఆర్థిక సర్వీసుల సంస్థ డిబిఎస్ అంచనా వేసింది. ఈ నిల్వలు సెప్టెంబరు నెలలో చారిత్రక గరిష్ఠ స్థాయి 40,250 కోట్ల డాలర్లకు చేరాయి. 2013 సంవత్సరంలో విదేశీ మారకం నిల్వలు 27,500 డాలర్ల కనిష్ఠ స్థాయికి దిగజారిన స్థితితో పోల్చితే ఇది చాలా మెరుగైన స్థితి అని ఆ సంస్థ అభిప్రాయపడింది. ఇటీవల కాలంలో విదేశీ నిధులు వెల్లువెత్తడం ఈ నిల్వలు చారిత్రక గరిష్ఠ స్థాయికి చేరడానికి కారణమని తెలుపుతూ భవిష్యత్తులో నిధుల రాక కొంత తగ్గే ఆస్కారం ఉన్నట్టు కూడా హెచ్చరించింది. విదేశీ పోర్ట్ఫోలియో నిధుల వెల్లువ, నికర పెట్టుబడుల పెరుగుదల, కరెంట్ ఖాతా లోటు కుంచించుకోవడం వంటి సానుకూల పరిస్థితులు రానున్న కాలంలో రివర్స్ కావచ్చునని కూడా అభిప్రాయపడింది. అయినప్పటికీ ఎలాంటి ప్రతికూల పరిస్థితులనైనా కూడా తట్టుకుని నిలబడగల బలాన్ని ప్రస్తుతం రికార్డు స్థాయిలో ఉన్న ఈ నిధులు భారత ఆర్థిక వ్యవస్థకు అందిస్తాయని పేర్కొంది.
ippatlo taggimpu undadantunna kotak, nomuranyudilli : bhaarateeya rizerv bank (arbi) gavarnar urjit patel saarathyamlooni aiduguru sabhyula dravya vidhaana commity (empisi) retla kotha vishayamlo aachituchi adugeyaalani nirnayinchindaa...? avunane antunnayi parisodhana, brokeragi samsthalu.  ee nela naalugo tedeena prakatinchina dravyavidhaanamlo arbi keelaka repo retunu yathaathathamgaa unchindi. aa tarvaata arbi vidudala chesina empisi samavesam teermaanaalanu pariseeliste retla kotha vishayamlo jaagrattagaa vyavaharinchaalanna sanketam veluvadutondani aardhika rangam teerutennulanu adhyayanam chese kotak ekanamic reserch, antarjaatiiya brokeragi samstha nomura antunnayi.anthe kaadu, empisi teermaanaalanu pariseeliste sameepa bhavishyattulo retla kotha undakapovachhunanna sanketam kuudaa narmagarbhamgaa unnattu chebutunnaayi. raanunna kaalamlo dravyolbanam perige askaram undadamtho paatu prabhutvam nirdesita vittalakshyaalu saadhinchaleni paristhiti kanipistunnanduna retla kothapai aachituchi adugeyaalani kuudaa empisi nirnayinchindani kotak perkondi. desheeya aardhika vyavasthapai antarjaatiiya maarketlaloni autupotla prabhaavam, balaheenamaina rikavari, factorylu puurti sthaayi saamarthyaalu viniyoginchukoleni vaataavaranam, carporatela runa bharam, banking rangampai mondi bakaayila ottidi, vruddhiki aatamkamgaa nilustunna vyavasthaaparamaina amsaalu kuudaa empisi ee nirnayaaniki vachenduku dohadakaari ayinattu kotak telipindi.dravyolbaname boochi...kyu2 vruddhi ganaankaalu aascharyakaramgaa unte tappite empisi vaikharilo maarpunaku askaram lenattenani nomura telchicheppindi. aardhika rangamlo ksheenata kanishta dasaku vachinappatikii dravyolbanam nirdesita paridhi naalugu saatam kanna paine undavachunantu ilanti vaataavaranamlo disembaru vidhaanamlo kuudaa retla kotha undakapovachhunani perkondi. aktobarulo retile dravyolbanam moodu saatam kanna diguvaku vache askaram unnappatikii aahaara vastuvula dharale anduku keelakamgaa nilustaayi ganuka itara vibhaagaala nunchi vache ottidula kaaranamgaa sthoola dravyolbanam naalugu saatam kanna paine undavachunani anchana vesindi. empisi sabhyullo ravindra dholakia eppativalene retla kotaku, maikel patra tatastha vaikhariki otu vese askaram unnadani, migata naluguru sabhyulu retlapai nirnayam vishayamlo aardhika rangamlo vruddhi dhoranulanu kolamaanamgaa teesukuntaarani aa nivedika telipindi. vaastavika vaddiiretlu chala ekkuvagaa unnandu valla ippatikee 0.4 saatam meraku repo retu tagginchenduku vesulubaatu unnattu dholakia abhipraayapadutundagaa retla vishayamlo tatastha vaikhariki maddatu istunna  patra maatram avasaram ayithe repo retu penchenduku kuudaa empisi siddamgaa undaalani bhaavistunnattu aa nivedika telipindi. ee amsaalannii parigananaloki teesukunte decemberulo kuudaa retla taggimpu anumaanaaspadamenanna abhiprayam aa nivedika vyaktam chesindi.videshee maaraka nilvalu parvaaledu...bhaarata prabhutvam vadda prastutam unna videshee maarakam nilvalu videsala nunchi anoohyamgaa edurayye elanti  muppunaina tattukunenduku saripotayani antarjaatiiya aardhika sarveesula samstha dbs anchana vesindi. ee nilvalu septembaru nelalo chaaritraka garishta sthaayi 40,250 kotla daalarlaku cherayi. 2013 samvatsaramlo videshee maarakam nilvalu 27,500 dalarla kanishta sthaayiki digajaarina sthithitho polchithe idhi chala merugaina sthiti ani aa samstha abhipraayapadindi. iteevala kaalamlo videshee nidhulu velluvettadam ee nilvalu chaaritraka garishta sthaayiki cheradaaniki kaaranamani teluputuu bhavishyattulo nidhula raaka kontha tagge askaram unnattu kuudaa heccharinchindi. videshee portpholio nidhula velluva, nikara pettubadula perugudala, current khata lotu kunchinchukovadam vanti saanukuula paristhitulu raanunna kaalamlo revers kaavachunani kuudaa abhipraayapadindi. ayinappatiki elanti pratikuula paristhitulanainaa kuudaa tattukuni nilabadagala balaanni prastutam rikaardu sthaayilo unna ee nidhulu bhaarata aardhika vyavasthaku andistaayani perkondi.